**บทที่ 3**

**วิธีดำเนินการวิจัย**

การศึกษาวิจัยเรื่อง ทัศนคติต่อการมีส่วนร่วมทางการเมืองของทหาร : ศึกษากรณีกองพันทหารช่างที่ 8  กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์ เป็นการวิจัยเชิงสำรวจ และการอภิปรายผลจะนำเสนอรูปแบบของวิธีการพรรณนาประกอบผลของการวิจัยในรูปแบบของตารางสถิติ โดยมีขั้นตอนในการดำเนินการวิจัยดังต่อไปนี้

3.1 ประชากรและกลุ่มตัวอย่าง

3.2 เครื่องมือที่ใช้ในการวิจัย

3.3 การทดสอบคุณภาพของเครื่องมือ

3.4 การเก็บรวบรวมข้อมูล

3.5 วิธีการวิเคราะห์ข้อมูล

3.6 สถิติที่ใช้ในการวิเคราะห์ข้อมูล

**3.1 ประชากรและกลุ่มตัวอย่าง**

3.1.1 ประชากรที่ใช้ในการวิจัยครั้งนี้คือ ข้าราชการทหารที่สังกัดกองพันทหารช่างที่ 8

กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์ มีจำนวนทั้งหมด 103 คน

3.1.2 การสุ่มตัวอย่าง กลุ่มตัวอย่างที่ใช้ในการวิจัยครั้งนี้ คือ ข้าราชการทหารที่สังกัดกองพันทหารช่างที่ 8 กองพลทหารม้าที่ 1 โดยทำการสุ่มตัวอย่างแบบเจาะจง (purposive sampling) จำนวน103 คน

**3.2 เครื่องมือที่ใช้ในการวิจัย**

ผู้วิจัยได้ใช้แบบสอบถาม ( questionnaires) เป็นเครื่องมือในการเก็บรวบรวมข้อมูล ซึ่งแบ่งออกเป็น 3 ส่วนด้วยกัน ได้แก่

ส่วนที่ 1 เป็นแบบสอบถามที่เกี่ยวกับคุณลักษณะทั่วไปของกลุ่มตัวอย่าง ซึ่งเป็น

ตัวแปร ได้แก่ อายุ ระดับการศึกษา สถานภาพสมรส ระยะเวลาในการปฏิบัติงาน สายการปฏิบัติงาน

ส่วนที่ 2 เป็นแบบสอบถามเกี่ยวกับความสนใจทางการเมือง อุดมการณ์ประชาธิปไตย

การได้รับสิทธิประโยชน์จากการเมือง และความรู้สึกสัมฤทธิผลทางการเมือง ลักษณะคำถามเป็นแบบสอบถามตามมาตราวัดแบบ Likert’s scale โดยจะมีเกณฑ์ให้คะแนนแต่ละข้อดังนี้

ข้อความเชิงบวก ข้อความเชิงลบ

เห็นด้วยอย่างยิ่ง 5 1

เห็นด้วย 4 2

ไม่แน่ใจ 3 3

ไม่เห็นด้วย 2 4

ไม่เห็นด้วยอย่างยิ่ง 1 5

ส่วนที่ 3 เป็นแบบสอบถามเกี่ยวกับทัศนคติต่อการเข้ามีส่วนร่วมทางการเมือง ลักษณะคำถามเป็นแบบสอบถามตามารตราวัดแบบ Likert’s scale โดยจะมีเกณฑ์ให้คะแนนแต่ละข้อดังนี้

มากที่สุด ให้คะแนน 5 คะแนน

มาก ให้คะแนน 4 คะแนน

ปานกลาง ให้คะแนน 3 คะแนน

น้อย ให้คะแนน 2 คะแนน

น้อยที่สุด ให้คะแนน 1 คะแนน

ในการวัดระดับความสนใจทางการเมือง อุดมการณ์ประชาธิปไตย การได้รับสิทธิประโยชน์จากการเมือง และความรู้สึกสัมฤทธิผลทางการเมือง และทัศนคติต่อการเข้ามีส่วนร่วมทางการเมือง ผู้วิจัยได้ใช้ค่าเฉลี่ยในการจัดแบ่ง โดยแบ่งออกเป็น 3 ระดับ ซึ่งมีเกณฑ์ในการพิจารณา ดังนี้

คะแนนสูงสุด – คะแนนต่ำสุด = 5 – 1

จำนวนชั้น 3

= 1.33

จากหลักเกณฑ์ดังกล่าว สามารถแปลความหมายของระดับคะแนนได้ดังนี้

ระดับความคิดเห็น ระดับคะแนน

สูง 3.67 – 5.00

ปานกลาง 2.34 – 3.66

ต่ำ 1.00 – 2.33

**3.3 การทดสอบคุณภาพของเครื่องมือ**

ผู้วิจัยได้นำแบบสอบถามที่สร้างขึ้นสำหรับการวิจัยครั้งนี้ ไปทดสอบหาความเที่ยงตรงและหาความเชื่อมั่น ได้ดังนี้

3.3.1 การหาความเที่ยงตรง (validity) โดยนำแบบสอบถามที่ได้สร้างขึ้นเสนอต่อผู้ทรงคุณวุฒิ เพื่อทำการตรวจสอบความถูกต้อง เที่ยงตรงเชิงเนื้อหา (content validity) ของคำถามในแต่ละข้อ ว่าตรงตามจุดมุ่งหมายของการวิจัยครั้งนี้หรือไม่ หลังจากนั้นก็จะนำมาแก้ไขปรับปรุง เพื่อดำเนินการในขั้นต่อไป

3.3.2 การหาความเชื่อมั่น (reliability) โดยจะนำแบบสอบถามไปทำการทดสอบกับประชากรกลุ่มที่มีลักษณะใกล้เคียงกับกลุ่มที่ศึกษา จำนวน 30 ราย หลังจากนั้นก็จะนำมาวิเคราะห์

เพื่อหาค่าความเชื่อมั่นโดยวิธีการของ Cronbach โดยได้ค่าสัมประสิทธิ์ความเชื่อมั่นในแต่ละส่วนดังนี้

3.3.2.1 ความสนใจทางการเมือง อุดมการณ์ประชาธิปไตย การได้รับสิทธิประโยชน์

จากการเมือง และความรู้สึกสัมฤทธิผลทางการเมือง ได้ค่าสัมประสิทธิ์ความเชื่อมั่น เท่ากับ .8931

3.3.2.2 ทัศนคติต่อการเข้ามีส่วนร่วมทางการเมือง ได้ค่าสัมประสิทธิ์ความเชื่อมั่น เท่ากับ .8307

ค่าความเชื่อมั่นดังกล่าวอยู่ในเกณฑ์สูง จึงถือได้ว่าแบบสอบถามนี้สามารถนำไปใช้เก็บรวบรวมข้อมูล เพื่อการวิจัยครั้งนี้ได้

**3.4 การเก็บรวบรวมข้อมูล**

ผู้วิจัยดำเนินการเก็บข้อมูล โดยการนำแบบสอบถามที่สมบูรณ์ไปสอบถามข้าราชการทหารช่าง ที่สังกัดกองพันทหารช่างที่ 8 จำนวน 103 คน

**3.5 วิธีการวิเคราะห์ข้อมูล**

ในการวิจัยครั้งนี้ ผู้วิจัยดำเนินการวิเคราะห์ประมวลผลข้อมูลโดยใช้เครื่องคอมพิวเตอร์และ

ใช้ระดับความเชื่อมั่นที่ระดับ .05 เป็นเกณฑ์ในการยอมรับหรือปฏิเสธสมมติฐานในการวิจัย

**3.6 สถิติที่ใช้ในการวิเคราะห์ข้อมูล**

ในการวิจัยครั้งนี้ผู้วิจัยใช้สถิติในการวิเคราะห์ข้อมูล ดังนี้

3.6.1 ค่าความถี่และค่าร้อยละ ใช้สำหรับอธิบายข้อมูลลักษณะส่วนบุคคล

3.6.2 ค่าเฉลี่ย (Mean) และค่าเบี่ยงเบนมาตรฐาน (Standard Deviation) ระดับค่าเฉลี่ยใช้สำหรับอธิบายการมีส่วนร่วมทางการเมืองของข้าราชการทหาร ที่สังกัดกรมการทหารช่าง

3.6.3 t – test ใช้สำหรับเปรียบเทียบตัวแปรอิสระที่จำแนกเป็น 2 กลุ่ม

3.6.4 การทดสอบการแปรปรวนทางเดียว (One – Way ANOVA) ใช้สำหรับเปรียบเทียบ ตัวแปรอิสระที่จำแนกมากกว่า 2 กลุ่ม

สำหรับค่านัยสำคัญทางสถิติที่ใช้ในการวิเคราะห์ครั้งนี้ กำหนดไว้ที่ระดับ .05