**บทที่ 1**

**บทนำ**

**1.1 ความเป็นมาและความสำคัญของปัญหา**

ทหารเป็นประชาชนอีกกลุ่มหนึ่ง ซึ่งอยู่ในสถาบันที่มีบทบาททางการเมืองมาโดยตลอด ตั้งแต่

อดีตจนถึงปัจจุบันทั้งในรูปของการเข้ามาปกครองประเทศโดยตรง และทั้งที่ทำหน้าที่กำกับรัฐบาล พลเรือนอยู่เบื้องหลัง ผลจากการแทรกแซงทางการเมืองของทหารทำให้ระบอบประชาธิปไตยขาดความต่อเนื่อง ทำให้การพัฒนาประชาธิปไตยเป็นไปอย่างล่าช้าและไม่เติบโต ในปัจจุบันนี้กระแสโลกในยุคโลกาภิวัตน์ มีอิทธิพลอย่างยิ่งต่อการรับรู้การเปลี่ยนแปลงโลกทัศน์ ทำให้ผู้คนในสังคมโดยทั่วไปหันมา ยอมรับแนวทางประชาธิปไตยมากขึ้น บทบาทของทหารในลักษณะของการแทรกแซงทางการเมืองเป็นไปได้ยากมากขึ้น หากแต่อำนาจอิทธิพลของทหารทางการเมืองไทยก็ยังคงมีอยู่ และมีบทบาทอย่างสูงในการกำหนดนโยบายที่สำคัญของประเทศ เช่น นโยบายการป้องกันประเทศ และนโยบายด้านความมั่นคงของประเทศ

สถาบันทหารจึงเป็นสถาบันที่มีบทบาทต่อการส่งเสริมและพัฒนาประชาธิปไตยของประเทศ

ไทย และเป็นสถาบันหนึ่งที่มีส่วนร่วมทางการเมืองมาโดยตลอด นอกจากนี้ยังเป็นสถาบันที่มีลักษณะเฉพาะซึ่งเอื้อประโยชน์ต่อการส่งเสริมประชาธิปไตย กล่าวคือ มีความเป็นปึกแผ่นมีสมาชิกจำนวนมาก มีสายการบังคับบัญชาตามลำดับชั้นที่เคร่งครัด มีระเบียบวินัยสูง มีกำลังพลอาวุธยุทโธปกรณ์ที่มีประสิทธิภาพ และมีกระบวนการอบรมกล่อมเกลาของสังคมภายในอย่างใกล้ชิดและต่อเนื่องทั้งทางตรงและทางอ้อมเช่น การอบรมผ่านหลักสูตรทางการเมืองในชั้นเรียนการติดตามข่าวสารผ่านสื่อต่างๆ การแลกเปลี่ยนทัศนคติทางการเมืองกับบรรดาทหารด้วยกัน เป็นต้น ดังนั้นวิถีชีวิต ทัศนคติ และพฤติกรรมการมีส่วนร่วมทางการเมืองของทหารจึงถูกชักนำหรือควบคุมจากนายทหารระดับสูงกว่าได้การมีส่วนร่วมทางการเมืองถูกมองว่าเป็น “หน้าที่” มากกว่า “สิทธิ” แต่อย่างไรก็ตามการชักนำหรือควบคุมก็ทำในระดับหนึ่งเท่านั้น เช่น การไปลงคะแนนเสียงเลือกตั้งทหารก็จะถูกควบคุม กึ่งระดม ให้ไปลงคะแนนเสียงเลือกตั้งแต่ส่วนใหญ่ก็เพียงเพื่อวัตถุประสงค์ให้มีจำนวนคนไปเลือกตั้งมากที่สุดเท่านั้น ไม่ได้มีคำสั่งหรือควบคุมให้ไปเลือกนักการเมืองผู้หนึ่งผู้ใดโดยเฉพาะ นอกจากนั้นยังมีกิจกรรมทางการเมืองในลักษณะอื่น ๆ ที่ทหารทุกคนสามารถตัดสินใจเข้าร่วมด้วยตนเองได้อย่างอิสระ เช่น การติดตามข่าวสารทางการเมืองผ่านสื่อต่างๆ

ผู้วิจัยจึงเห็นว่าการศึกษาทัศนคติต่อการมีส่วนร่วมทางการเมืองของทหาร และปัจจัยที่มีผลต่อทัศนคติในการมีส่วนร่วมทางการเมืองของทหาร ซึ่งเป็นสถาบันที่มีบทบาทต่อการส่งเสริมและพัฒนาประชาธิปไตยของประเทศไทยเป็นเรื่องน่าสนใจ เพราะหากสามารถกำหนดแนวทางในการที่จะพัฒนาให้ทหารมีทัศนคติและแนวคิดทางการเมืองในทิศทางที่เป็นประชาธิปไตยได้แล้ว ก็จะนำไปสู่การมีส่วนร่วมทางการเมืองในระบอบประชาธิปไตยของทหารในวิถีทางที่ถูกต้อง ชอบธรรม ซึ่งก็จะเป็นการช่วยส่งเสริมการปกครองระบอบประชาธิปไตยให้มีเสถียรภาพและประสิทธิภาพมากยิ่งขึ้น

ในการศึกษาวิจัยครั้งนี้ผู้วิจัยเลือกศึกษาทัศนคติต่อการมีส่วนร่วมทางการเมืองเฉพาะทหาร

ในสังกัดกองพันทหารช่างที่ 8  กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์ เนื่องจากทหารช่างมีหน้าที่รับผิดชอบงานช่างและงานก่อสร้างทั้งในและนอกกองทัพบก ตลอดจนงานพัฒนาประเทศและงานช่วยเหลือประชาชนที่ประสบความเดือดร้อน ทำให้กำลังพลส่วนใหญ่ต้องออกไปปฏิบัติหน้าที่ปฏิบัติงานนอกพื้นที่เป็นประจำ ดังนั้น กำลังพลของทหารช่างจึงเป็นกลุ่มที่น่าจะถูกควบคุม กึ่งระดมในทางการเมืองจากผู้บังคับบัญชาได้น้อย ทำให้มีโอกาสที่จะมีแนวคิดหรือทัศนคติต่อการมีส่วนร่วมทางการเมืองได้อย่างอิสระที่สุด

* 1. **วัตถุประสงค์ของการวิจัย**

1.2.1 เพื่อศึกษาทัศนคติต่อการมีส่วนร่วมทางการเมืองของทหารในกองพันทหารช่างที่ 8

กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์

1.2.2 เพื่อศึกษาปัจจัยที่มีผลต่อทัศนคติต่อการมีส่วนร่วมทางการเมืองของทหารในกองพัน

ทหารช่างที่ 8 กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์

**1.3 ขอบเขตของการวิจัย**

ในการวิจัยครั้งนี้ ได้กำหนดขอบเขตของการวิจัยไว้ดังนี้

**1.3.1 ขอบเขตด้านเนื้อหา** ได้แก่ ทัศนคติและการมีส่วนร่วมทางการเมืองของทหาร

**1.3.2 ขอบเขตด้านประชากรและกลุ่มตัวอย่าง** ประชากรที่ศึกษา ได้แก่ ข้าราชการทหารช่าง

สังกัดกองพันทหารช่างที่ 8 กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์ จำนวน 103 คน ซึ่งผู้วิจัยถือว่าเป็นกลุ่มตัวอย่างในการวิจัยครั้งนี้ด้วย

**1.3.3 ขอบเขตด้านระยะเวลา** เป็นการศึกษาในช่วงเวลา 12 เดือน คือ ตั้งแต่วันที่ 1 ตุลาคม 2561 ถึง 30 กันยายน 2562

**1.3.4 ขอบเขตด้านพื้นที่** เป็นการศึกษาข้าราชการทหารช่าง สังกัดกองพันทหารช่างที่ 8

กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์

**1.3.5 ขอบเขตด้านตัวแปร** ได้แก่

- ตัวแปรต้นหรือตัวแปรอิสระ ได้แก่ อายุ ระดับการศึกษา สถานภาพสมรส ระยะเวลา

ในการปฏิบัติงาน สายการปฏิบัติงาน รายได้ ความสนใจทางการเมือง อุดมการณ์ประชาธิปไตย การได้รับสิทธิประโยชน์จากการเมือง และความรู้สึกสัมฤทธิผลทางการเมือง

- ตัวแปรตาม ได้แก่ ทัศนคติต่อการมีส่วนร่วมทางการเมืองของข้าราชการทหารที่สังกัดกองพันทหารช่างที่ 8  กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์

**1.4 ระเบียบวิธีวิจัย**

การวิจัยครั้งนี้ เป็นวิจัยเชิงสำรวจ (survey research) โดยใช้ระเบียบวิธีวิจัยเชิงปริมาณ

(quantitative study) เก็บข้อมูลจากกลุ่มประชากร โดยใช้แบบสอบถาม (questionnaire) แล้วนำมาวิเคราะห์ข้อมูลด้วยสถิติเชิงพรรณนา

**1.5 สมมติฐานการวิจัย**

สมมติฐานที่ 1 ทหารช่างที่มีอายุต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 2 ทหารช่างที่มีระดับการศึกษาต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 3 ทหารช่างที่มีสถานภาพสมรสต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 4 ทหารช่างที่มีระยะเวลาในการปฏิบัติงานต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 5 ทหารช่างที่มีสายการปฏิบัติงานต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 6 ทหารช่างที่มีรายได้ต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 7 ทหารช่างที่มีความสนใจทางการเมืองต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 8 ทหารช่างที่มีอุดมการณ์ประชาธิปไตยต่างกัน มีทัศนคติต่อการมีส่วนร่วมทางการเมืองต่างกัน

สมมติฐานที่ 9 ทหารช่างที่มีการได้รับสิทธิประโยชน์จากการเมืองต่างกัน มีทัศนคติต่อการ มีส่วนร่วมทางการเมืองต่างกัน

สมมติฐานที่ 10 ทหารช่างที่มีความรู้สึกสัมฤทธิผลทางการเมืองต่างกัน มีทัศนคติต่อการมี ส่วนร่วมทางการเมืองต่างกัน

**1.6 นิยามศัพท์เฉพาะ**

1.6.1 ทหารช่าง หมายถึง นายทหารสัญญาบัตรและนายทหารประทวน ที่รับราชการทหาร

สังกัดกองพันทหารช่างที่ 8  กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์ ที่มีชั้นยศตั้งแต่สิบตรีถึงชั้นนายพัน

1.6.2 ทัศนคติ หมายถึง ความรู้สึกนึกคิด ความเชื่อ ความคิดเห็นของบุคคลที่มีต่อสิ่งใดสิ่งหนึ่ง

หรือหลายสิ่ง ซึ่งอาจจะเห็นด้วยหรือไม่เห็นด้วยต่อเรื่องใดเรื่องหนึ่งหรือบุคคลใดบุคคลหนึ่ง และมีแนวโน้มที่จะทำให้บุคคลแสดงพฤติกรรมใด ๆ ตามความคิดหรือความรู้สึกนั้น

1.6.3 การมีส่วนร่วมทางการเมือง หมายถึง การที่บุคคลได้เข้ามามีส่วนเกี่ยวข้องในด้านต่าง ๆ

ทางการเมืองทั้งทางตรงและทางอ้อม ด้วยความสมัครใจและถูกต้องตามกฎหมาย โดยมีจุดมุ่งหมายที่ต้องการมีอิทธิพลต่อการกำหนดนโยบาย หรือการตัดสินใจของรัฐบาลทั้งในการเมืองการปกครองระดับท้องถิ่นและระดับชาติ

1.6.4 ทัศนคติต่อการมีส่วนร่วมทางการเมือง หมายถึง ความคิดเห็นต่อการได้เข้ามามีส่วน

เกี่ยวข้องในด้านต่าง ๆ ทางการเมืองทั้งทางตรงและทางอ้อม ด้วยความสมัครใจและถูกต้องตามกฎหมาย โดยมีจุดมุ่งหมายที่ต้องการมีอิทธิพลต่อการกำหนดนโยบาย หรือการตัดสินใจของรัฐบาลทั้งในการเมืองการปกครองระดับท้องถิ่นและระดับชาติ

1.6.5 อายุ หมายถึง จำนวนอายุเต็มนับถึงวันที่ตอบแบบสอบถาม

1.6.6 ระดับการศึกษา หมายถึง ระดับการศึกษาชั้นสูงสุด โดยนับทั้งที่จบการศึกษาแล้ว

ในกรณีที่กำลังศึกษาอยู่ให้นับการศึกษาชั้นสูงสุดที่จบการศึกษาแล้ว

1.6.7 สถานภาพสมรส หมายถึง สถานภาพการสมรสของทหาร โดยแบ่งเป็นโสด สมรส

หย่าร้าง และม่าย

1.6.8 ระยะเวลาในการปฏิบัติงาน หมายถึง ระยะเวลาที่ได้มาปฏิบัติงาน หรือสังกัดอยู่ใน

หน่วยงาน โดยเริ่มนับตั้งแต่เข้ามารับราชการวันแรก

1.6.9 สายการปฏิบัติงาน หมายถึง ลักษณะงานที่ทำอยู่ในปัจจุบัน แบ่งออกเป็น 3 กลุ่ม คือ

- สายงานยุทธการ หมายถึง ลักษณะงานดำเนินการเกี่ยวกับแผนและนโยบาย

อำนวยการในงานก่อสร้าง

- สายงานสนับสนุน หมายถึง ลักษณะงานดำเนินจัดหาวัสดุอุปกรณ์ที่ใช้ในการ

ปฏิบัติงานทั้งงานด้านธุรการ และงานก่อสร้าง

- สายงานอื่น ๆ หมายถึง ลักษณะงานอำนวยการให้ความสะดวกแก่สายงานยุทธการ

และสายงานสนับสนุน เช่น แพทย์ สารวัตรทหาร และอาจารย์ เป็นต้น

1.6.10 รายได้ หมายถึง เงินเดือนที่ข้าราชการทหารสังกัดทหารช่างที่ 8 ได้รับเป็นรายเดือน

1.6.11 ความสนใจทางการเมือง หมายถึง การรับรู้ข่าวสารทางการเมืองผ่านสื่อต่าง ๆ หรือการ

เข้าร่วมสนทนา หรืออบรม สัมมนาในเรื่องเกี่ยวกับการเมือง รวมถึงการร่วมฟังคำปราศรัยหาเสียงของนักการเมือง

1.6.12 อุดมการณ์ประชาธิปไตย หมายถึง ความเชื่อของบุคคลในเรื่องพื้นฐานว่าด้วยหลักการ

ของประชาธิปไตยในฐานะที่เป็นกฎเกณฑ์และกติกาในการปกครอง และหลักการประชาธิปไตยในฐานะวิถีชีวิต

1.6.12 การได้รับสิทธิประโยชน์จากการเมือง หมายถึง ประโยชน์ที่ได้รับจากการดำเนินงาน

ของหน่วยงานทางการเมืองตามบทบาทและหน้าที่ที่กำหนดไว้ตามกฎหมาย

1.6.14 ความรู้สึกสัมฤทธิผลทางการเมือง หมายถึง ความเชื่อของบุคคลที่มีพันธะผูกพัน

ทางการเมอง โดยเชื่อว่าการเปลี่ยนแปลงทางการเมืองและสังคม สามารถเกิดขึ้นได้โดยการกระทำหรือผลแห่งการกระทำของตน และสามารถมีอิทธิพลต่อผู้มีอำนาจทางการเมืองในการตัดสินใจหรือดำเนินนโยบายที่ตนคาดหวังไว้

**1.7 ประโยชน์ที่คาดว่าจะได้รับ**

1.7.1 ทำให้ทราบถึงทัศนคติต่อการมีส่วนร่วมทางการเมืองของทหาร ในกองพันทหารช่างที่ 8 กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์

1.7.2 ทำให้ทราบถึงปัจจัยที่มีผลต่อทัศนคติต่อการมีส่วนร่วมทางการเมืองของทหาร ในกองพันทหารช่างที่ 8 กองพลทหารม้าที่ 1 ค่ายพ่อขุนผาเมือง จังหวัดเพชรบูรณ์

1.7.3 เพื่อเป็นแนวทางในการเสริมสร้างพฤติกรรมทางการเมืองแบบมีส่วนร่วมให้แก่ทหารต่อไป

1.7.4 เพื่อนำข้อมูลที่ได้รับจากการวิจัยไปใช้เป็นแนวทางในการพัฒนาการเมือง และศึกษาค้นคว้าในโอกาสต่อไป